Conrad Albrecht

Conrad Albrecht (7 Oktober 1880 di Bremen – 18 Ogos 1969 di Hamburg) adalah seorang  Laksamana Jerman semasa Perang Dunia II.

Kerjaya awal

Albrecht memasuki Kaiserliche Marine (Tentera Laut Imperial Jerman) pada 10 April 1899 sebagai Seekadett. Beliau menjalani latihan asas di atas kapal SMS Stosch. Pada Mac 1909 beliau telah dinaikkan pangkat ke Kapitänleutnant. Dengan meletusnya Perang Dunia I beliau menjadi Ketua flotila bot torpedo  di Flanders. Pada Oktober 1916 beliau telah dinaikkan pangkat ke Korvettenkapitän. Pada Januari 1917 beliau menjadi Ketua Zerstörer-Flotille Flandern, kekal di jawatan itu sehingga 31 Oktober 1918.

Kerjaya tentera

Albrecht berkhidmat dalam staf  Marinestation der Ostsee (Stesen Marin Laut Baltik) sehingga 12 Mac 1920. Pada September 1920 beliau mengambil alih pemerintahan Flotila Kapal Penyapu Ranjau Laut Baltik dan kemudian, sehingga 27 Mac 1923, Flotila I. Beliau telah dinaikkan pangkat ke Fregattenkapitän pada 28 Mac 1923 dan menjadi Komandan Gudang Senjata Kiel. Pada 1 Mei 1925 beliau dinaikkan pangkat ke Kapitän zur See dan telah tugaskan ke Stesen Marin Laut Baltik sebagai Ketua Staf. Pada Disember 1928 beliau menjadi  Marineoffizierspersonalabteilung (pegawai staf pentadbiran tentera laut) di Markas Tentera Laut. Beliau dinaikkan ke Konteradmiral pada 1 April 1930 dan pada 29 September Albrecht dinamakan Panglima Angkatan Peninjau Tentera Laut.

Pada 1 Oktober 1932 beliau mendapat pangkat Vizeadmiral dan dilantik Ketua Stesen Marin Laut Baltik. Bertugas di jawatan itu sehingga 4 Julai 1935; pada 1 Disember 1935 Albrecht dinaikkan pangkat ke Admiral dan menjadi Panglima Wilayah Laut Baltik. Pada April 1939 beliau mendapat pangkat berprestij Generaladmiral; salah satu daripada 11 orang sahaja. Beliau memimpin operasi Kriegsmarine semasa Pencerobohan Poland sebagai Panglima Kumpulan Tentera Laut Timur (Marinegruppenbefehlshaber Ost).Haar, Geirr H. The Gathering Storm 47. Beliau bersara pada 31 Disember 1939.

 Tarikh kenaikkan pangkat 
 Seekadett - 10 April 1899
 Fähnrich zur See - 10 April 1900
 Leutnant zur See - 27 September 1902
 Oberleutnant zur See - 17 Mei 1904
 Kapitänleutnant - 27 Mac 1909
 Korvettenkapitän - 12 Oktober 1916
 Fregattenkapitän - 1 Mac 1923
 Kapitän zur See - 1 Mei 1925
 Konteradmiral - 1 April 1930
 Vizeadmiral - 1 Oktober 1932
 Admiral - 1 Disember 1935
 Generaladmiral - 1 April 1939

Anugerah kebesaran
Order of St. Olav, Knight Cross Kelas 1Marinekabinett (Hrsg.): Rangliste der Kaiserlich Deutschen Marine. E.S. Mittler & Sohn, Berlin 1914, S. 132.
Order of the Redeemer, Knight of the Golden Cross
Order of the Crown of Italy, Kelas Pegawai
Order of the Red Eagle, Kelas 4Reichswehrministerium (Hrsg.): Rangliste der Deutschen Reichsmarine. E.S. Mittler & Sohn, Berlin 1929, S. 39.
Iron Cross (1914), Kelas 2 dan Kelas 1
Darjah Kerabat Diraja Hohenzollern, Knight Cross berserta Pedang
Service Award Cross Prusia
Friedrich-August Cross, Kelas 2 dan Kelas 1
Hanseatic Cross Bremen

Rujukan

Pautan luar
Axis Biographical Research


Category:Kelahiran 1880
Category:Kematian 1969
Category:Laksamana Tentera Jerman
Category:Orang Jerman
Category:Perang Dunia Kedua